
GERENT

Joan E. Oltra Vidal
MODIFICACIÓ 

DE LA RELACIÓ DE LLOCS DE TREBALL 

DERIVATS DE L’APLICACIÓ DE

 L’ACORD DE CONDICIONS DE TREBALL 

SIGNAT EL MES DE FEBRER DE 2004 

Com a conseqüència de la signatura de l’acord de condicions de treball i amb relació al punt 3.2. d’aquest, cal modificar la relació de llocs de treball, per a la seva aplicació l’1 de juny de 2004.

A aquest efecte i amb la finalitat d’agilitzar els tràmits administratius que ens permeten la regularització dels expedients personals, es modificarà la RLT en el sentit següent:

a) Tots els llocs de treball, ja siguen funcionarials o laborals, del Grup E que tinguen un complement de Destinació de nivell 10, passaran a estar classificats en un nivell 12, conservant el complement específic.

b) Tots els llocs de treball, ja siguen funcionarials o laborals, del Grup D que tinguen un Complement de Destinació de nivell 12, passaran a 14; els de nivell 13 a 15; i els de nivell 14 a 16. Tots ells conservant els complements específics respectius.

c) Tots els llocs de treball, ja siguen funcionarials o laborals,  del Grup C, que tinguen un Complement de Destinació de nivell 14, passaran a 16; els de nivell 16 a 18; i els de nivell 18 a 20. Tots ells conservant els complements específics respectius.

En el mateix sentit i amb efectes de l’1 de juny de 2004, tots els llocs de treball d’auxiliar administratiu, grup D, finalitzat el procés d’integració de l’escala auxiliar administrativa en l’escala administrativa, passaran a classificar-se en el grup C, i els seran d’aplicació les condicions de l’acord pel que fa al complement de destinació en la nova escala, i es regularitzaran els complements específics d’aquestos llocs amb els corresponents a l’escala administrativa, en les mateixes condicions de dedicació que tenen en l’actualitat.

La resta de les condicions dels llocs de treball romanen igual a l’efecte d’aquesta modificació.

Finalitzats els processos de tramitació de la modificació en els òrgans competents, es procedirà a la publicació d’una nova RLT que els incloga.

Els pressupostos 2004 contemplaran les previsions financeres bastants per a atendre els compromisos derivats dels Acords de Mesa Negociadora de febrer de 2004. 

València, 8 de març de 2004

El gerent,

Joan E. Oltra i Vidal.

